Karlsøya Utviklingslag 
Årsberetning 2011

STYRET I KARLSØYA UTVIKLINGSLAG 

Tove P. Hansen, leder				valgt for 1 år til 2012
Terese Løvli Karlsen, kasserer			valgt for 2 år til 2013
Berit Paulsen						valgt for 2 år til 2013
Steinar Karlsen					valgt for 2 år til 2012
Unn Tove Henriksen					valgt for 2 åt til 2012
Egil Hansen						valgt for 2 år til 2012

Kommunestyrets representant:
Svein Egil Haugen					2010 - 20112
Steinar Karlsen vararepresentant

Vararepresentanter

Grethe Hoel
Arne Petter Eilertsen
Guri Hansen

Revisor: Tore Storesund
Valgkomite: Grete Haugen

Terese gikk ut av styret i juni 2011 på grunn av flytting
Guri rykka opp i styret på grunn av Tereses flytting

Vararepresentanter

Arne Petter Eilertsen
Revisor: Tore Storesund
Valgkomite: Grete H. Haugen

Aktivitet i årsmøteperioden 2011– 2012

•	3 medlemsmøter med gjennomsnittlig 15 til stede
•	2 styremøter
•	Storhelg
•	Befaring med OVF

Årsmøtet 2011
Årsmøtet 2011 ble gjennomført torsdag 5. april 2012
Årsberetning ble godkjent uten tilleggskommentarer.

Regnskap
Revidert regnskap ble funnet i orden og godkjent

Styrearbeid
Gjennom året har mange saker vært tatt opp på medlemsmøtene, blitt diskutert og styret har jobbet videre ved å henvende seg til ulike instanser for å få løst sakene.
I tillegg er styremedlemmene med i en eller flere av arbeidsgruppene.
To av styrets medlemmer er med i styringsgruppa til stedsutviklingsprosjektet

Organisering
Utviklingslaget har funnet det hensiktsmessig å organisere aktiviteten i følgende arbeidsgrupper:
a)	Hytteprosjektgruppa
b)	Kirkegruppa
c)	Kulturgruppa
d)	Forprosjekt til Stedsutvikling - styringsgruppe

Hytteprosjektgruppa består av Steinar Blix, Svein Egil Haugen, Egil Hansen og Svein Erik Karlsen.
Når det gjelder hytteprosjektet, er det et stort og omfattende arbeid med flere parter involvert. Det har allerede vært jobbet med dette prosjektet i flere år uten de store resultatene. Gruppa er jevnlig i dialog med Opplysningsvesenets fond – som eier arealet. 
Oktober 2011 var OVF på besøk på øya og hadde befaring på hyttefeltet sammen med hyttegruppa.
Det kom ingen konkrete resultater ut av denne befaringa.

I kirkegruppa finner vi: Steinar Blix, Unn Tove Henriksen, Stein Olsen, Tove P. Hansen, med vararepresentantene Steinar Karlsen og Terese L. Karlsen.
Kirkegruppa har satt seg store mål om bevaring av kirka, og dette avspeiles i stor aktivitet.
Kirkegruppa har formeldt bytta navn til Karlsøy kirkes vel i forbindelse med at den ble registrert i Brønnøysundregisteret som grasrotorganisasjon. 
17. – 19. juni 2011 inviterte Karlsøy kirkes vel til Storhelg hvor målet var å vekke til live gamle minner og få inn midler til bevaring av kirka.
Storhelga starta fredag kveld på Gammelskolen med åpning ved leder Unn-Tove Henriksen. Videre var det høgtlesing ved Steinar Karlsen fra hans bror Helge Karlsens bok om gamle dagers Storhelger. På kvelden ble det dans til trekkspillmusikk ved Ragnar Wiesner og servering utover kvelden.
Lørdag i Storhelga bød på kulturhistorisk vandring i Værret med professor emeritus Håvard Dahl Brattrein som guide, konsert med Ragnar Olsen i kirka og på kvelden bryggedans på Karlsøy Brygge.
Storhelga ble avsluttet med at 180 festkledde deltok i gudstjeneste med barnedåp i Karlsøy kirke forrettet av soknepresten i Tromsø Domkirke Kjell Y. Riise. 
Elleve gullkomfirmanter ble hedret med ei rød rose hver og kort laget av Karlsøykunstneren Hanne Nilsen.
Koret 70 o Nord med sin dirigent, Terese Løvlie Karlsen, bidro med sin sang både på bryggedansen og i gudstjenesten.

Når årsrapporten skrives sitter kirkegruppa med vel i underkant av en halv million til å starte renovering av kirketaket. Pengene kommer fra følgende:
Kulturfondet 				kr. 244.000,00
Helgøy og Karlsøy historielag	kr.   50.000,00
Resterende fra tippemidler, Storhelga og lotteri gjennomført i 2011

I kulturgruppa er det tre medlemmer: Berit Paulsen og Hanne S. Nilsen. 
Kulturgruppa har hatt liten aktivitet siste årsmøteperiode

Karlsøyfestivalen
I 2011 ble Karlsøyfestivalen arrangert for tolvte gang, den er blitt det største kulturarrangementet i kommunen.
Festivalen har fått bevilling og driver nå pub gjennom hele året. I tillegg påtar festivalen seg ulike arrangement og utleie.

Stedsutvikling
Arbeidet med stedsutvikling resulterte i følgende bevilgning til forprosjekt:
Fra Troms fylkeskommune kr. 183.000,00
Fra Karlsøy kommune         “     50.000,00
Egeninnsats beregna til        “   132.000,00
Totalt i forprosjektet            Kr.365.000,00

Forprosjektet hadde oppstart i november 2011og  drives av ei styringsgruppe bestående av en representant fra kommunen, to fra utviklingslagets styre, styreleder og innleid faglig konsulent.
Målsetting med arbeidet er å få til et samlende og fornyende arbeid for Karlsøyas framtid. Spesielt ønsker vi å se på hvordan øyas historie kan brukes i utvikling.

Faglig konsulent og styringsgruppa jobber mot ulike instanser offentlig og privat, og det holde åpne møter for å involvere befolkninga.

Flytebrygge
Den nye flytebrygga fra 2009 fungerer godt, den tas på land medio september og legges ut i løpet av mai måned. Jevnlig vedlikehold foretas på dugnad hvor Magne Solheim har tatt et særlig ansvar for det praktiske, mens utviklingslaget tar materialkostnadene.
Fordi det ikke finnes noe fellesareal ved fergekaia å legge opp flytebrygga på, må den slepes og dras opp lenger øst på øya. Dette er ikke en holdbar løsning på sikt.

Karlsøy som verneområde
Arbeidet med verneplan for Karlsøy ble avslutta i 2011 og det ventes nå endelig vedtak om verning i Stortinget
.

Butikkdrift
Butikken som ble åpnet høsten 2008, har vært ei suksesshistorie. Følgende fem driver butikken; Berit Paulsen, Sissel Klungset, Trude Woznitsa, Grete Hoel Haugen,  de har i tillegg påtatt seg ekspedisjon og sortering av post. Dette har vist seg å gi et stabilt og sikkert system for postgangen på øya.
I tillegg til butikk og post drives det kafe på Gammelskolen, dette er et svært kjærkomment tilbud både for fastboende og hyttefolk.
Butikken har utvidet tilbudet med internettkafe.

Ryddeaksjon
Det har i perioden vært en omfattende ryddeaksjon med innsamling av utrangerte biler og metallskrot. I løpet av denne tiden er 13 bilvrak fraktet fra øya.

Værstasjon og web-kamera
På Karlsøysida www karlsoy.com kan man til enhver tid oppdatere seg på vær, føre og vindforhold på øya, og tillegg holde seg orientert om det som skjer. 

Fysisk aktivitet
Postkassene med navneprotokoll på Varden og Veten operative. Arne og Yvonn gjør en stor innsats for å røkte stien til Varden.

For styret
Tove P. Hansen